На основу члана 37 Статута града Ниша ("Службени лист града Ниша", број 88/08, 143/16 и 18/2019 ),

Скупштина Града Ниша на седници одржаној \_\_\_\_\_\_\_\_\_\_\_ 2020. године донела је

**Р Е Ш Е Њ Е**

I **УСВАЈА СЕ** Извештај о раду и пословању Народног позоришта Ниш за 2019. годину, број:01-784 од 21.04.2020. године, који је Одлуком број: 01-802 од 29.04.2020. године, усвојио Управни одбор Установе.

II Решење доставити установи Народно позориште Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

**Председник**

**Бобан Џунић**

***О б р а з л о ж е њ е***

Статутом Града Ниша прописано је да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Народног позоришта Ниш, на својој седници 29.04.2020. године, донео је Одлукy број : 01-802 којом усваја Извештај о раду и пословању Народног позоришта Ниш за 2019. годину, број: 01-784 од 21.04.2020. године и доставио га Секретаријату за културу и информисање на даље поступање.

Народно позориште Ниш је у 2019.години извело 158 програма што je за око 40 програма више него предходне године. Од тога на својој сцени 118 програма, на гостовањима 32, гостујућих представа је било 26, a постављено је и девет премијера.

Позориште је у сарадњи са колегама из Румуније, Северне Македоније, Бугарске Литваније, Русије и Пољске покренуло театарску асоцијацију „7 плус“. Са Радио Београдом 2 организован је програм „Поезија уживо“, а такође сваког последњег понедељка у месецу одржаване су глумачке вечери поезије.

Од 11. до 19. марта први пут је организован позоришни фестивал балканског културног простора „Театар на раскршћу“. Циљ је да фестивал постани стална градска манифестација, да окупи позоришну уметност балканског културног простора и афирмише сличности и разлике културног идентитета народа и држава са овог простора.

У протеклој години позориште је објавило монографију „Мисија достојна поштовања, 1988. – 2017.“, аутора Слободана Крстића.

Представе Народног позоришта видело је 24 000 гледалаца, а неколико хиљада је присуствовало програмским и промотивним активностима.

Учешће сопствених прихода у укупном приходу у 2019. години износило је 8,10 одсто, што је највише у последних пет година.

Такође, редизајниран је сајт позоришта, започета дигитализација, креиран је нови визуелни идентитет у складу са новом пчрограмском концепцијом, унапређени односи са јавношћу, остварена бројна гостовања на локалним и националним медијима.

Имајући у виду постигнуте резултате, као и да је Извештај о раду и пословању Народног позоришта Ниш за 2019. годину, сачињен у складу са Законом и прописима Града, као и циљевима садржаним у оснивачком акту Установе, Секрертаријат за културу и информисање предлаже доношење Решења као у диспозитиву.

СЕКРЕТАР

Александра Радосављевић